**НАЦРТ**

**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА**

**ЗАКОН ЗА ИЗВРШУВАЊЕ НА САНКЦИИТЕ**

**Член 1**

Во Законот за извршување на санкциите („Службен весник на Република Северна Македонија“ бр. 99/19, 220/19, 236/22 и 74/24), во член 26 ставот (3) се менува и гласи:

„Управата обезбедува и организира почетна и континуирана обука и усовршување на вработените во Управата, како и на вработените лица во установите.Управата подготвува годишен план за обуки по претходно добиено мислење од установите и го донесува најдоцна до 31 декември во тековната година за наредната година. Врз основа планот, Директорот на Управата ja донесува Програмата за обука. Директорите на установите се должни да постапуваат согласно Програмата за обука.‟

**Член 2**

Во членот 29 во ставот (2) се додава алинеја 1 која гласи:

- „назначува и разрешува директори на КПУ и ВПУ и нивни заменици“.

Во последната алинеја на ставот (2) по зборот „закон“ се додаваат зборовите:

„и подзаконските акти“.

Ставот (3) се менува и гласи:

„Директорот на Управата поседува службена легитимација во која се наведуваат неговите овластувања.“

Се додава нов став (5) кој гласи:

„Директорот на Управата има право на додаток на плата за посебни услови за работа и за работа изложена на ризик во висина од 30% од износот на основната плата и се применуваат одредбите од Законот за пензиското и инвалидското осигурување согласно со кои стажот на осигурување се смета со зголемено траење и тоа секои 12 месеци ефективно поминати на тие должности се сметаат како 16 месеци стаж на осигурување.“

Ставот (5) станува став (6).

**Член 3**

Во членот 30 ставот 2 се менува и гласи:

„Директорот на установата и неговиот заменик ги назначува директорот на Управата за време од четири години со право на повторен избор.

Ставот (3) се менува и гласи:

„За директор на казнено-поправна и воспитно-поправна установа и негов заменик може да биде назначено лице кое се јавило на јавен оглас кој треба да биде објавен во најмалку два дневни весници кои се издаваат на целата територија на Република Северна Македонија, од кои во еден од весниците што се издаваат на јазикот што го зборуваат најмалку 20% од граѓаните кои зборуваат службен јазик различен од македонскиот јазик. За директор на установата и негов заменик може да биде назначено лице кое ги исполнува следните општи и дополнителни услови:“

Се додава нов став 4 кој гласи:

„Постапката за назначување на директори и нивни заменици на КПУ и ВПУ се уредува со подзаконски акт што го донесува министерот за правда по предлог на директорот на Управата.“

**Член 4**

Во членот 31 ставот (2) се менува и гласи:

„Доколку директорот на установата не постапува по сите препораки, задолженија и наредби дадени од директорот на Управата согласно со овој закон, може да биде разрешен од страна на директорот на Управата и пред времето за кое бил назначен.“

Ставот (4) се менува и гласи:

„Директорот на установата поседува службена легитимација во која се наведуваат неговите овластувања.“

По ставот (5) се додава нов став (6) кој гласи:

„Директорот на установата има право на додаток на плата за посебни услови за работа и за работа изложена на ризик во висина од 25% од износот на основната плата и се применуваат одредбите од Законот за пензиското и инвалидското осигурување согласно со кои стажот на осигурување се смета со зголемено траење и тоа секои 12 месеци ефективно поминати на тие должности се сметаат како 16 месеци стаж на осигурување.“

**Член 5**

Во членот 32 ставот (2) се менува и гласи:

„Заменик -директорот на установата поседува службена легитимација во која се наведуваат неговите овластувања.“

**Член 6**

Во членот 34 ставот (4) се брише.

Ставовите (5), (6) и (7) стануваат ставови (4), (5) и (6).

Ставот (5), што станува став (4) се менува и гласи:

„Затвори како казнено-поправни установи од полуотворен вид се: Затвор Битола, Затвор Гевгелија, Затвор Куманово, Затвор Охрид, Затвор Скопје, Затвор Струмица, Затвор Тетово и затвор Струга за осудени полнолетни лица од женски пол .

Ставот (6) што станува став (5) се менува и гласи:

„Казнено-поправна установа и Воспитно-поправна установа за деца Тетово е воспитно-поправен дом за деца од машки и женски пол и затвор за деца од машки и женски пол.“

**Член 7**

Насловот на членот 35-а се менува и гласи: **„Одделение за затворско разузнавање во КПУ и ВПУ‟**

Членот 35-а се менува и гласи:

„(1) Со цел зголемување на општата безбедносна состојба, за детектирање и спречување на корупција, за детектирањето и управувањето со потенцијалните ризици како и превенција од истите, во казнено-поправните и воспитно-поправните установи, во Управата се формира Одделение за затворско разузнавање во КПУ и ВПУ.

(2) Одделението е составено од лица кои поради видот, природата, сложеноста, тежината и ризикот во работата, како и условите и начинот на нејзиното вршење се лица со посебни овластувања и должности, утврдени со овој закон.

(3) Овластените службени лица во Одделението за затворско разузнавање во КПУ и ВПУ се избираат на јавен оглас или со преземање.

(4) За овластени службени лица во Одделението за затворско разузнавање во КПУ и ВПУ се утврдени следниве категории:

- Категорија Б - раководни овластени службени лица во областа на затворско разузнавање

- Категорија В - стручни овластени службени лица во областа на затворско разузнавање (аналитичар)

(5) Начинот на работата на Одделението за затворско разузнавање во КПУ и ВПУ, лицата за затворско разузнавање и припадниците на единиците за затворско разузнавање во установите со акт ги уредува директорот на Управата.“

**Член 8**

Насловот на членот 35-б се менува и гласи: **Плата и надоместоци на припадници на Одделението за затворско разузнавање**

Членот 35-б се менува и гласи:

„Платата и надоместоците од плата на припадниците на Одделението за затворско разузнавање во КПУ и ВПУ се пресметуваат согласно одредбите од овој закон кои се однесуваат на припадниците на затворската полиција.“.

**Член 9**

Насловот на членот 35-в се менува и гласи: „**Додаток на плата за посебни услови за работа**‟

Членот 35-в се менува и гласи:

„Овластените службени лица во Одделението за затворско разузнавање во КПУ и ВПУ и во единиците за затворско разузнавање во установите имаат право на додаток на плата за посебни услови за работа и за работа изложена на ризик во висина од 40% од износот на основната плата и за нив се применуваат одредбите од Законот за пензиското и инвалидското осигурување согласно со кои стажот на осигурување се смета со зголемено траење и тоа секои 12 месеци ефективно поминати на тие должности се сметаат како 16 месеци стаж на осигурување.‟

**Член 10**

По членот 35-в се додаваат четири нови наслови и четири нови члена кои гласат:

„**Овластувања на овластените службени лица за затворско разузнавање во КПУ и ВПУ**‟

**Член 35-г**

Овластените службени лица за затворско разузнавање во КПУ и ВПУ се должни:

- собирање на информации од лицата односно единиците за затворско разузнавање

- да ги анализираат добиените информации

- да имаат непречен пристап до сите службени документи во установата

- да има пристап до видеонадзор во установите

- да има непречен пристап до сите простории на КПУ и ВПУ

- да му се овозможи разговор со службени и осудени лица без надзор

- да разменува криминалистички разузнавачки информации кои имаат одреден степен на класифиција

- да поднесува извештај до директорот на Управата.

**Лица односно единици за затворско разузнавање во установите**

**Член 35-д**

(1) Лице за затворско разузнавање се назначува со одлука на директорот на Управата во секоја установа. По потреба, со одлука на директорот на Управата, во установите се воспоставуваат единици за затворско разузнавање кои се дел од внатрешната организација на установата и се сметаат како друга мерка за обезбедување.

(2) Лицата за затворско разузнавање и припадниците на единиците во установите се од следниве категории:

- Категорија Б - раководни овластени службени лица во областа на интервенции

- Категорија В - стручни овластени службени лица во областа на интервенции и

- Категорија Г - помошно-стручни овластени службени лица во областа на интервенции

(3) Овластените службени лица за затворско разузнавање во Управата, лицата односно припадниците на единиците за затворско разузнавање во установите ќе вршат работни задачи по претходна извршена безбедносна проверка од страна на соодветен надлежен државен орган и поседување на безбедносен сертфикат.

(4) Лицата за затворско разузнавање и припадниците на единиците во установите одговараат пред директорот на Управата.

**Соработка со други институции**

**Член 35-ѓ**

(1)  Соработката на службените лица во Одделението за затворско разузнавње во КПУ и ВПУ, лицата односно единиците за затворско разузнавање во установите и размената на разузнавачки податоци со други државни органи или безбедносни служби се одвива врз основа на претходно потпишани меморандуми за соработка и протоколи за размена на податоци.

(2)  Размената ќе се одвива по претходно поднесено и одобрено барање кое ќе биде образложено и само доколку целта на размената е кривична одговорност или заштита на безбедноста и државните интереси.

(3)  Личните податоци за осудените лица ќе се обработуваат во согласност со прописите од областа на заштита на лични податоци.

(4)  Податоците ќе се пополнуваат на безбедносни извештаи, кои понатаму ќе се анализираат од страна на аналитичарите во Одделението за затворско разузнавање.‟

**Права и обврски од работен однос**

**Член 35-е**

(1) За правата и обврските од работен однос на службените лица во Одделението за затворско разузнавње во КПУ и ВПУ, лицата односно единиците за затворско разузнавање во установите соодветно се применуваат одредбите од овој закон кои се однесуваат на припадниците на затворската полиција

(2) Директорот на Управата донесува подзаконски акт со кој поблиску се уредува соодветната примена на одредбите од овој закон во смисла на ставот (1) на овој член во однос на службените лица во Одделението за затворско разузнавње во КПУ и ВПУ, лицата односно единиците за затворско разузнавање во установите.“.

**Член 11**

Во членот 43 во ставот (2) зборот „и“ се заменува со „или“.

Во ставот (2) алинеја 5 се менува и гласи:

„ - судска одлука со која е заменета казната затвор со куќен затвор поради околности поврзани со здравствената состојба, согласно со одредбите од Кривичниот законик“

Во ставот (2) алинеја 6 се менува и гласи:

„- судска одлука за замена на куќен затвор, односно општокорисна работа согласно со одредбите од Кривичниот законик“

**Член 12**

Во членот 44 во ставот (1) по запирката се бришат зборовите:

„како и казната затвор подолго од една година спрема повторници порано осудувани на казна затвор“.

**Член 13**

Во членот 45 се бришат зборовите:

„како и казната затвор до една година спрема осудени лица за кривични дела извршени во поврат.“

**Член 14**

Во членот 46 во ставот (1) зборовите „установа од отворен вид“ се заменуваат со зборовите „отворено одделение“, зборот „само“ се брише, а по зборовите „до три години“ се додаваат зборовите „ и осудени лица класифицирани во отворено одделение“

Ставот (2) се брише.

**Член 15**

Во членот 47 после „44“ се додава сврзникот „и“, а се бришат зборовите „и 46“

**Член 16**

Во членот 48 во ставот (2) по зборовите „од овој закон“ се додаваат зборовите: „и за осудени лица за кривични дела од областа на тероризам и насилен екстремизам, од областа на сексуална злоупотреба на деца, трговија на деца и педофилија, како и лица кај кои постојат знаци на радикализација сместени во други одделенија“.

Ставот (3) се менува и гласи:

„Општите акти од ставовите (1) и (2) на овој член ги донесува директорот на Управата“

Ставот (5) се брише.

**Член 17**

Во членот 48-а во ставот (2) насекаде зборот „дејството“ се заменува со зборот „дејствието“.

Во ставот (6) по зборот „Начинот“ се додаваат зборовите „и условите“.

**Член 18**

Во членот 49 во ставот (6) по зборовите „40 години“ се додаваат зборовите „вкупен пензиски стаж за мажи односно 38 години вкупен пензиски стаж за жени“

**Член 19**

Во членот 49-а ставот (2) се менува и гласи:

„Вработените во Управата поседуваат службена легитимација во која се наведуваат нивните овластувања.“

**Член 20**

Во членот 50 ставот (4) се менува и гласи:„Административните државни службеници и помошно-техничките лица поседуваат службени легитимации во кои се наведуваат нивните овластувања.“

**Член 21**

По членот 50 се додава нов член 50-а кој гласи:

„(1) Вработените во Управата за извршување на санкциите, казнено-поправните и воспитно-поправните установи имаат обврска за поднесување на изјава за имотна состојба и интереси и пријавување промена во имотната состојба и интереси.

(2) Изјавата за имотна состојба и интереси од ставот (1) на овој член и пријавувањето на промена на имотната состојба и интереси се поднесува до Управата за извршување на санкциите.

(3) Содржината на изјавата од ставот (1) на овој член е пропишана во Законот за спречување на корупција и судир на интереси.

(4) Начинот и формата на поднесување на изјавата од ставот (1) на овој член, евиденција на изјавите како и начинот на постапување со изјавите со акт ги уредува директорот на Управата.“

**Член 22**

Во член 54 во ставот (1) по зборовите „казнено-поправните“ сврзникот „и“ се заменува со запирка, а по зборовите „воспитно-поправните установи“ се додаваат зборовите: „и судските одделенија во психијатриските болници“.

**Член 23**

Во член 55 ставот (2) се менува и гласи:

„Припадниците на затворската полиција поседуваат службена легитимација во која се наведуваат нивните овластувања.“

Во ставот (3) зборот „опојни“ се заменува со зборот „наркотични“.

Ставовите (8) и (9) се бришат.

**Член 24**

Во член 55-а во ставот (1) алинејата 13 се менува и гласи:

„- преземање на активности за тестирање на осудено лице или дете во случај ако постои сомнение дека користел алкохол, наркотични дроги, психотропни супстанции и прекурзори“

**Член 25**

По членот 56 се додаваат шест нови наслови и шест нови члена 56-а, 56-б, 56-в, 56-г, 56-д и 56-ѓ кои гласат:

„**Одделение за интервенции во КПУ и ВПУ**

**Член 56-а**

(1)Во Управата се формира Одделение за интервенци во КПУ и ВПУ.

(2) Одделението е составено од лица кои поради видот, природата, сложеноста, тежината и ризикот во работата, како и условите и начинот на нејзиното вршење се лица со посебни овластувања и должности, утврдени со овој закон.

(3) Овластените службени лица во Одделението за интервенции во КПУ и ВПУ го добиваат овој статус со преземање на лица вработени во затворската полиција.

(3) За овластени службени лица во Одделението за интервенции во КПУ и ВПУ се утврдени следниве категории:

- Категорија Б – раководни овластени службени лица во областа на интервенции

- Категорија В - стручни овластени службени лица во областа на интервенции и

- Категорија Г - помошно-стручни овластени службени лица во областа на интервенции.

**Плата и надоместоци на припадници на Одделението за интервенции во КПУ и ВПУ**

**Член 56-б**

Платата и надоместоците од плата на припадниците на Одделението за интервенции во КПУ и ВПУ се пресметуваат согласно одредбите од овој закон кои се однесуваат на припадниците на затворската полиција.

**Додаток на плата за посебни услови за работа**

**Член 56-в**

Овластените службени лица во Одделението за интервенции во КПУ и ВПУ има право на додаток на плата за посебни услови за работа и за работа изложена на ризик во висина од 45% од износот на основната плата за затворската полиција согласно одредбите на овој закон и се применуваат одредбите од Законот за пензиското и инвалидското осигурување согласно со кои стажот на осигурување се смета со зголемено траење и тоа секои 12 месеци ефективно поминати на тие должности се сметаат како 16 месеци стаж на осигурување.

**Овластувања на овластените службени лица за интервенции во КПУ и ВПУ и средства за присилба**

**Член 56-г**

(1) Освен овластувањата на заторската полиција согласно член 55-а од овој закон, овластените службени лица за интервенции во КПУ и ВПУ ги имаат и следниве овластувања:

- планирање и спроведување на осудени лица со висок и многу висок безбедносен ризик надвор од установата до здравствена установа, КПУ и други надлежни институции кога се бара повисок степен на безбедност,

- обезбедување на осудени лица со висок и многу висок ризик во установата

- зајакнување на затворска полиција во делот на спровод

- вршење на вонредни и редовни претреси

- вршење масовни операции на претрес во установите каде целта се осудените лица со висок и многу висок ризик

- спречување и реагирање кон сериозни инциденти, масовен бунт, кризни состојби, природни катастрофи, како и масовно и големо нарушување на редот и дисциплината во КПУ и ВПУ

- дополнително внатрешно и надоврешно обезбедување на КПУ и ВПУ

- изработка на посебни безбедносни планови и планови за поголема безбедност во КПУ и ВПУ и нивно спроведување

- соработка со мултидисциплинарни тимови за спречување на радикализација во КПУ.

(2) Начинот на работата на Одделението за интервенции во КПУ и ВПУ со акт ги уредува директорот на Управата.

(3) Овластените службени лица во Одделението за интервенции во КПУ и ВПУ, освен средствата за присилба пропишани во член 56 од овој закон, може да ги применуваат и следниве средства за присилба:

- лисици

- акустични средства и

- бенг средства за психолошки ефект.

(4) Поблиските услови и начинот на употреба на средствата за присилба од ставот (3) на овој член, по предлог на директорот на Управата ги пропишува министерот за правда.

**Права и обврски од работен однос**

**Член 56-д**

„(1) За правата и обврските од работен однос на припадниците на Одделението за интервенции во КПУ и ВПУ соодветно се применуваат одредбите од овој закон кои се однесуваат на припадниците на затворската полиција

(2) Директорот на Управата донесува подзаконски акт со кој поблиску се уредува соодветната примена на одредбите од овој закон во смисла на ставот (1) на овој член.

**Престанок на статус на овластено службено лице за интервенции**

**Член 56-ѓ**

(1) За престанок на статусот на овластено службено лице за интервенции соодветно се применуваат одредбите за престанок на работен однос на затворска полиција согласно одредбите на овој закон.

(2) По престанок на статус на овластено службено лице за интервенции, со одлука на директорот на Управата, лицето се враќа во установата каде што работел како припадник на затворска полиција пред да биде преземен во Одделението за интервенции во КПУ и ВПУ.“.

**Член 26**

Во членот 57 во ставот (2) зборот „дејство“ се заменува со зборот „дејствие“.

**Член 27**

Во член 76 во ставот (4) зборовите „Државната комисија за одлучување во управна постапка и постапка од работен однос во втор степен“ се заменуваат со зборовите „Државната комисија за одлучување во управна постапка, постапка од работен однос и инспекциски надзор во втор степен“

**Член 28**

Во членот 79 во ставот (12) зборовите „Државната комисија за одлучување во управна постапка и постапка од работен однос во втор степен.“ се заменуваат со зборовите „Државната комисија за одлучување во управна постапка, постапка од работен однос и инспекциски надзор во втор степен“

**Член 29**

Во членот 91 ставот (1) зборот „дејство“ се заменува со зборот „дејствие“.

**Член 30**

Во членот 101 ставот (3) се брише.

**Член 31**

Поднасловот пред членот 103 и членот 103 се бришат.

**Член 32**

Во член 112 во ставот (1) се додава нова точка 26 која гласи:

„одбивање на припадникот на затворската полиција да биде подложено на тестирање во случај ако постои сомнение дека користел алкохол, наркотични дроги, психотропни супстанции и прекурзори,“

По ставот (1) се додава нов став (2) кој гласи:

„Утврдување на дисциплински престап од ставот (1) точките 19 и 26 на овој член се утврдува со подзаконски акт кој го донесува министерот за правда на предлог на директорот на Управата.“

**Член 33**

Во член 114 во ставот (3) зборовите „Државната комисија за одлучување во управна постапка и постапка од работен однос во втор степен.“ се заменуваат со зборовите „Државната комисија за одлучување во управна постапка, постапка од работен однос и инспекциски надзор во втор степен“

**Член 34**

Во член 115 во ставот (3) зборот „членови“ се заменува со зборовите „два члена“, по зборот „вработен во установата“ се брише сврзникот „а“, и по зборовите „вработените во установата“ се додаваат зборовите „и еден вработен во Управата“.

Во ставот (20)  зборовите „Државната комисија за одлучување во управна постапка и постапка од работен однос во втор степен.“ се заменуваат со зборовите „Државната комисија за одлучување во управна постапка, постапка од работен однос и инспекциски надзор во втор степен“

**Член 35**

Во член 119 во ставот (7) зборовите „Државната комисија за одлучување во управна постапка и постапка од работен однос во втор степен.“ се заменуваат со зборовите „Државната комисија за одлучување во управна постапка, постапка од работен однос и инспекциски надзор во втор степен“

**Член 36**

Во член 123 во ставот (5) алинејата 6 се менува и гласи:

„-по сила на закон, со навршување на 38 години вкупен пензиски стаж за жени, односно 40 години вкупен пензиски стаж за мажи на вработениот, без оглед на неговите години и возраст од кои 15 години ефективно поминати на работни места за кои стажот на осигурување се смета со зголемено траење„

По алинејата 6 се додава нова алинеја 7 која гласи:

„- со навршени 55 години живот и 25 години вкупен пензиски стаж од кои 15 години ефективно поминати на работни места за кои стажот на осигурување се смета со зголемено траење.по сопствено барање на вработениот, може да се пензионира и со помалку од 38 години вкупен пензиски стаж за жени, односно 40 години вкупен пензиски стаж за мажи без оглед на неговите години и возраст од кои 15 години ефективно поминати на работни места за кои стажот на осигурување се смета со зголемено траење, што за секоја година порано остварување на право на пензија на работникот се намалува основицата за пензија од по 0,5%, но не повеќе од 2%,

Алинеите 7,8,9,10,11 и 12 стануваат алинеји 8,9,10,11,12 и 13.

По ставот (5) се додава нов (6) кој гласи:

„Пензијата согласно одредбите од став 5 алинеи 6 и 7 на овој член се пресметува во висина од 80% од просечната нето плата што активниот припадник на затворската полиција ја остварил во текот на најповолните 10 години пензиски стаж, кој се намалува за 0,5% за секоја година пензиски стаж пократок од 38 години вкупен пензиски стаж за жени, односно 40 години вкупен пензиски стаж за мажи, но не повеќе од 2%.“

Постојните ставови (6), (7), (8) и (9) стануваат ставови (7), (8), (9) и (10)

Во постојниот став (9) што станува став (10) зборовите „Државната комисија за одлучување во управна постапка и постапка од работен однос во втор степен.“ се заменуваат со зборовите „Државната комисија за одлучување во управна постапка, постапка од работен однос и инспекциски надзор во втор степен“

**Член 37**

Во член 133 со ставот (2) се додава нова алинеја 8 која гласи:

„- спроведување на законите, подзаконските акти, другите прописи и акти од областа на извршување на санкциите и стручната работа на установите“

Во ставот (5) во алинејата 2 зборовите „ставот (3)“ се заменува со зборовите „ставот (4)“

**Член 38**

Во член 138 по зборовите „пресуда“ се додаваат зборовите „во три примероци“.

**Член 39**

Во член 139 во ставот (3) зборот „30“ се заменува со „8 до 15“.

**Член 40**

Во член 140 во ставот (3) се менува и гласи:

„Во случај да не може лично да му се достави упатниот акт на осуденото лице или доколку истиот сменил адреса на живеење, судот е должен во рок од 15 дена од неуспешниот обид за достава на упатниот акт, да побара од Министерството за внатрешни работи да го извести за новата адреса на живеење и проверка дали лицето е достапно. Министерството за внатрешни работи е должно без одлагање, во рок не подолг од седум дена по извршената проверка да го извести судот. Информацијата се обезбедува по електронски пат преку платформата за интероперобилност.“

Во ставот (4), по зборовите „надлежниот суд“ се додаваат зборовите „за што се смета дека упатниот акт е уредно доставен“.

**Член 41**

Во член 141 во ставот (1) на крајот се додава нова реченица која гласи: „Установата е должна веднаш да го извести судијата за извршување за санкции за приемот на осуденото лице во установата.“

**Член 42**

Во член 142 во ставот (4) по зборовите „осуденото лице“ се додаваат зборовите „и Министерството за внатрешни работи“.

**Член 43**

Во член 143 во ставот (1) точка 6) по зборот „брачен“ се додаваат зборовите „или вонбрачен“

Во ставот (3) по зборот „состојба“ се додаваат зборовите „во спротивно решението ќе се стави вон сила, за што без одлагање се известуваат КПУ и Управата, заради евиденција“

Во ставот (4) по зборот „брачен“ се додаваат зборовите „или вонбрачен“

**Член 44**

Во член 144 во ставот (2) по зборот „одлагањето“ се става запирка и се додаваат зборовите „во спротивно барањето се отфрла.“

По ставот (2) се додава нов став (3) кој гласи:

„Барањето што е ненавремено, нецелосно или поднесено од неовластено лице, се отфрла.“

Ставот (3) станува став (4).

**Член 45**

Во член 145 во ставот (1) по зборовите „осуденото лице“ се додаваат зборовите „или поднесителот на барањето во смисла на член 143 став 4 од овој закон“

Ставот (3) се менува и гласи:

„Кривичниот совет мериторно одлучува и донесува решение по жалбата во рок од три дена по приемот на жалбата.“

**Член 46**

Во член 147 во ставот (2) по зборот „санкциите“ се додаваат зборовите „во рок од три дена“.

**Член 47**

Во член 150 ставот (1) се менува и гласи:

„При приемот на осуденото лице во установата се утврдува неговиот идентитет врз основа на податоците во личната карта или друга исправа, која содржи биометриски податоци. Во недостиг од податоци за идентитетот, по укажување на установата, а по барање на судијата за извршување на санкциите, Министерството за внатрешни работи е должно веднаш да изврши идентификација и дактилоскопирање на осуденото лице“

По ставот (2) се додава нов став (3) кој гласи:

„Установата по приемот на осуденото лице прибавува потребни податоци и документи од надлежниот центар за социјални работи, Министерството за внатрешни работи, Агенција за национална безбедност и други државни органи и институции, кои се должни најдоцна во рок од 5 работни дена истите да ги достават до установата“

Постојните ставови (3), (4) и (5) стануваат ставови (4), (5) и (6).

**Член 48**

Во член 153 во ставот (2) по зборовите „работи“ се додава запирка и зборовите „а по потреба и други државни органи и институции“

**Член 49**

Во член 164 ставот (2) се менува и гласи:

„При определувањето на работното ангажирање се земаат предвид можностите на установата при што осуденото лице избира помеѓу понудените работни места односно работни позиции.“

**Член 50**

Во член 165 во ставот (5) се бришат зборовите „и обезбедува писмена согласност на осуденото лице“.

**Член 51**

Во член 167 во ставот (1) по зборот „лица“ се додаваат зборовите „кои работат надвор од установата“.

**Член 52**

Во член 173 во ставот (1) по зборот „организира“ се додаваат зборовите „основно и средно“.

Ставот (2) се менува и гласи:„Образованието на осудените лица се организира и реализира во самата установа или во местото на седиштето на установата, согласно закон“

Ставот (3) се менува и гласи:

„На образолжено барање на Управата Министерството за образование и наука е должно да реализира и финансира наставата на осудените лица и деца“

**Член 53**

Во член 174 ставот (1) по зборот „ сведителство“ се заменува со зборот „свидетелство“, и по него се додаваат зборовите „и/или диплома, согласно закон“

Во ставот (2) зборот „сведителство“ се заменува со зборовите „свидетелство и/или дипломата“.

Ставот (3) се менува и гласи:

„На осуденото лице може да му се одобри школување со статус вонреден студент на негов трошок на високо образовни установи во државата, ако со тоа не се нарушува куќниот ред и работата во установата.“

**Член 54**

Членот 175 се менува и гласи:

„Установите можат да реализираат и програми за неформално образование на осудените лица во вид на курсеви, семинари и други видови на оспособување со практична работа, согласно со општите прописи за стручно оспособување.“.

**Член 55**

Во членот 182 ставовите (2) и (3) се менуваат и гласат:

„На осудените лица правата од здравствена заштита им ги укажуват здравствени работници што вршат примарна и специјалистичко-консултативна здравствена заштита во мрежата на примарно и секундарно ниво за здравствена заштита на чие подрачје се наоѓа седиштето на установата.

Осудените лица имаат право на секундарно и терцијарно ниво на здравствена заштита во мрежата на здравствени установи според прописите од областа на здравствената заштита и здравственото осигурување.”

Ставот (4) се брише.

**Член 56**

Во член 197 во ставот (2) косата линија „/“ се заменува со сврзникот „или“.

**Член 57**

Во член 202 во ставот (6) зборовите „како и осудените лица“ се бришат.

**Член 58**

Во член 218 ставот (2) се менува и гласи:

„Заради неоправдано доцнење при враќање од излез надвор од установата, веднаш се известува полициска станица за определено подрачје, а во рок од 24 часа директорот на установата ќе поднесе барање за распишување потерница.“

**Член 59**

Во член 223 во ставот (1) точката на крајот од реченицата се брише и се додаваат зборовите: „или за да биде поблиску до живеалиштето или престојувалиштето на неговото семејство, доколку остатокот од казната не ја надминува максималната должина на казната затвор што се издржува во соодветната установа.‟.

**Член 60**

Во член 224 во ставот (2) по зборовите „осуденото лице“ се додаваат зборовите „на членовите од потесното семејство согласно одредбата на член 197 став (2) од овој закон“, а последниот збор „установ“ се заменува со зборот „установа“.

Во ставот (3) по зборовите „осуденото лице“ се бришат зборовите „а по правосилноста на решението“ и се додаваат зборовите „а по приемот на решението од осуденото лице“

Во ставот (4) втората реченица се менува и гласи:

„Ако во наведениот рок не се достави медицинска документација односно се утврди дека престанале причините поради кои е одобрен прекинот на казната, судијата за извршување на санкциите ќе го стави вон сила решението за прекин на казната, за што без одлагање ги известува КПУ и Управата, заради евиденција“

Во ставот (5) по зборовите „три дена“ се додаваат зборовите „по приемот на решението“, а по зборовите „Законот за кривичната постапка“ се додаваат зборовите “во рок не подолг од три дена.“

Ставот (6) се менува и гласи:

„Ако во времето на прекинот на казна поради лекување сè уште има потреба од лекување согласно со членот 225 став (1) од овој закон 15 дена пред истек на прекинот, осуденото лице може да побара продолжување на прекинот. Доколку барањето е поднесено по истекот на овој рок, барањето се отфрла.“

**Член 61**

Во член 225 во ставот (1) по зборовите „не подолго од 30 дена“ се додаваат зборовите „по поднесување на барање“.

По ставот (3) се додава нов став (4) кој гласи:

„Поради причините наведени во ставот (1) на овој член, осуденото лице може повторно да поднесе ново барање во рок од една година откако претходното решение станало конечно, согласно ставот (2) од овој член. Во спротивно барањето се отфрла“.

**Член 62**

Во член 231 во ставот (3) алинеја 17 се менува и гласи:

„- одбивање на осуденото лице да биде подложено на тестирање во случај ако постои сомнение дека користел алкохол, наркотични дроги, психотропни супстанции и прекурзори,“

**Член 63**

Во член 232 во ставот (1) во точката 3) зборовите „ до три месеци“ се заменуваат со зборовите „од три до шест месеци“.

По ставот (1) се додава нов став (2) кој гласи:

„За сторена потешка дисциплинска повреда може кумулативно да се изречат казните од став (1) точка 3) и 4) од овој закон.“

**Член 64**

Во член 234 ставот (1) зборовите „до три месеци“ се бришат.

**Член 65**

Членот 242 се менува и гласи:

„По одобрение на директорот на установата, осуденото лице може да присуствува на погреб на член од потесното семејство согласно со членот 197 став (2) од овој закон во времетраење до 12 часа, со или без присуство на службено лице од установата во зависност од процена на степенот на безбедносен ризик.“

**Член 66**

Во член 244 во ставот (2) по зборовите „се интензивираат“ се додаваат зборовите „во период од шест до дванаесет месеци“

**Член 67**

Во член 251 се додава нов став (4) кој гласи:

„Предлог за отпуштање на осудено лице со битно намалена пресметливост по основ на условен отпуст може да поднесе и здравствена установа согласно одредбите од овој закон“

**Член 68**

Во член 253 ставот (5) се менува и гласи:

„За предлогот за условен отпуст судот одржува рочиште на кое се повикуваат директорот на установата или лице овластено од него како и осуденото лице кое може да има бранител. Пред одржување на рочиштето судот прибавува информација дали за осуденото лице е поднесено барање за помилување. По исклучок рочиштето може да се одржи и со помош на дигитални платформи кои обезбедуваат едновремена двонасочна комуникација во реално време.“

**Член 69**

Во член 255 ставот (2) се менува и гласи:

„Во решението од ставот (1) на овој член, судот може да определи некоја од обврските од заштитниот надзор да се контролираат по пат на електронски надзор.“

**Член 70**

Во член 257 во ставот (1) по зборовите „9/10 од казната“ се додава запирка и зборовите „и доколку осуденото лице не добило условен отпуст“

**Член 71**

Во член 258 во ставот (2) зборовите „пет дена“ се заменуваат со зборовите „во период од шест до дванаесет месеци“.

**Член 72**

Во член 260 во ставот (3) по зборот „доставува“ се бришат зборовите „во рок од“ и се заменуваат со зборовите „веднаш, а не подолго од“ и по зборовите „државни органи“ се додаваат зборовите „и институции“.

**Член 73**

Во член 263 ставот (2) се менува и гласи:

„Ако осуденото лице во определениот рок не ја плати казната, паричната казна се заменува со казна затвор“

**Член 74**

По членот 265 се додава нов член 265-а кој гласи:

„(1) Правосилната одлука со известување дека паричната казна и трошоците на постапката не се наплатени од осуденото лице кое е странски државјанин, судот ја доставува до граничната полиција со цел евидентирање.

(2) При влез во државата, гранична полиција ќе побара од странецот доказ за платена парична казна и трошоци на постапка, во спротивно ќе му биде оневозможен влез во државата.“

**Член 75**

Во членот 266 ставовите (3) и (4) се бришат.

**Член 76**

Членот 268 се менува и гласи:

„(1) Правосилната пресуда со која е изречена казната забрана на управување со моторно возило надлежниот суд што ја донел пресудата во рок од 15 дена ја доставува до Министерството за внатрешни работи.

1. Извршувањето на санкцијата од ставот (1) на овој член се спроведува со евидентирање во досието на возачот најдоцна во рок од 15 дена од прием на правосилната пресуда.

(3) Известување на осудениот за денот на отпочнување на забраната се врши на начин и под услови утврден во согласност со Законот за прекршоците.

(4)      Изречената казна забрана на управување со моторно возило се запишува во казнената евиденција.“

**Член 77**

Во член 269 во ставот (1) зборовите „одреден вид или“ се заменуваат со зборот „одредена“.

**Член 78**

Во член 270 во ставот (1) по зборовите „надлежниот суд“ се додаваат зборовите „што ја изрекол пресудата“.

**Член 79**

Во член 271 во ставот (1) по зборовите „надлежниот суд“ се додаваат зборовите „што ја изрекол пресудата“.

**Член 80**

Во член 272 во ставот (1) по зборовите „болница за психијатрија“ се додаваат зборовите „или на клиника за психијатрија“.

**Член 81**

Во член 278 по зборот „чување“ се додаваат зборовите „на предлог на директорот на Управата го“.

**Член 82**

Насловот на Глава  XXIV се менува и гласи:

„ЗАДОЛЖИТЕЛНО ЛЕКУВАЊЕ НА АЛКОХОЛИЧАРИ И НАРКОМАНИ “

**Член 83**

Во членот 283 зборовите „од болести на зависност“ се менуваат со „на алкохоличари и наркомани“.

**Член 84**

Во членот 284 зборовите „од болести на зависност“ се менуваат со „на алкохоличари и наркомани“.

**Член 85**

Во членот 285 зборовите „од болести на зависност“ се менуваат со „на алкохоличари и наркомани“.

**Член 86**

Во членот 286 зборовите „од болести на зависност“ се менуваат со „на алкохоличари и наркомани“.

**Член 87**

Во членот 287 ставот (1) зборовите „од болести на зависност“ се менуваат со „на алкохоличари и наркомани“.

**Член 88**

Во членот 288 во ставовите (1) и (2) зборовите „од болести на зависност“ се менуваат со „на алкохоличари и наркомани“.

**Член 89**

Во член 296 зборовите „за труд и социјална политика“ се заменуваат со зборовите „за социјална политика, демографија и млади“.

**Член 90**

Во членот 307 зборот „нивно“ се заменува со зборот „нејзино“.

**Член 91**

Поднасловот пред член 307-а се менува и гласи:

„4. Протерување на дете-странец од државата“

**Член 92**

Во членот 307-а во ставот (1) зборовите „казната обврска за напуштање на државата со забрана за влез на дете-странец“ се заменуваат со зборовите „казната протерување на дете-странец од државата“.

**Член 93**

Во член 316 во ставот (1) зборовите „Министерството за труд и социјална политика“ се заменува со зборовите „Министерство за социјална политика, демографија и млади“.

**Член 94**

Во членот 317 ставот (4) зборовите „Министерството за труд и социјална политика“ се заменува со зборовите „Министерство за социјална политика, демографија и млади“.

**Член 95**

Во член 320 зборовите „за труд и социјална политика“ се заменуваат со зборовите „за социјална политика, демографија и млади“.

**Член 96**

Во членот 322 во ставот (1) по зборот „престојот“ се додаваат зборовите „и активностите“.

**Член 97**

Во поднасловот пред членот 329 по зборовите „од страна на“ се додава зборот “специјализирано“.

**Член 98**

Во членот 329 во ставот (1) по зборовите „од страна на“ се додава зборот „специјализирано“ и по зборовите „го доверува на“ се додава зборот „специјализирано“

**Член 99**

Во членот 347 ставот (4) се брише.

Ставовите (5) и (6) стануваат ставови (4) и (5).

**Член 100**

Во членот 350 по ставот (3) се додава нов став (4) кој гласи:

„Начинот на постапување со детото во приемно одделение се уредува со подзаконски акт што го донесува министерот за правда по предлог на директорот на Управата“

**Член 101**

Во членот 351 по ставот (2) се додава нов став (3) кој гласи:

„Начинот на распоредување во воспитни групи се уредува со подзаконски акт што го донесува министерот за правда по предлог на директорот на Управата“

**Член 102**

Во членот 363 по ставот (3) се додава нов став (4) кој гласи:

„Начинот на доделување на погодности се уредува со подзаконски акт што го донесува министерот за правда по предлог на директорот на Управата“

**Член 103**

Во членот 366 ставот (4) се менува и гласи:

„Дисциплинска одговорност и начинот на издвојување се уредува со подзаконски акт што го донесува министерот за правда по предлог на директорот на Управата“

**Член 104**

Во членот 371 во ставовите (4) и (5) зборовите „судијата за извршување на санкциите” се заменуваат со зборовите „судијата за деца”.

**Член 105**

Во членот 382 во ставот (3) зборовите „регистарскиот суд и“ се бришат.

**Член 106**

Членот 392 се менува и гласи:

„(1)      Ако осуденото лице не може глобата да ја плати веднаш, тогаш може да ја отплаќа на еднакви месечни рати започнувајќи 60 дена од правосилноста на пресудата. Рокот на исплата не може да биде подолг од две години, со можност за продолжување на рокот за уште три месеци.

(2)      Ако осуденото лице не постапува согласно одребите од ставот 1 на овој член судот отпочнува постапка за присилна наплата.“

**Член 107**

Членот 394 се менува и гласи:

„(1) Правосилната одлука со која е изречена санкцијата престанок на важење на возачка дозвола надлежниот суд што ја донел пресудата во рок од 15 дена од правосилност на пресудата ја доставува до Министерството за внатрешни работи.

(2)  Извршувањето на санкцијата од ставот (1) на овој член во рок од 15 дена од прием на правосилната одлука се спроведува со запишување на престанокот на важењето на возачката дозвола од одредена категорија во евиденција, при што осудениот не може да отпочне со постапка за полагање на возачки испит од истата категорија согласно одредбите на Законот за прекршоци.

(3) Известување на осудениот за денот кога отпочнува престанокот се врши на начин и под услови утврден во согласност со Законот за прекршоци.

(4) Изречената санкција престанок на важење на возачка дозвола се запишува во казнената евиденција.

**Член 108**

Членот 395 се менува и гласи:

„(1) Правосилната одлука со која е изречена санкцијата забрана на управување со моторно возило надлежниот суд што ја донел одлуката во рок од 15 дена од денот на донесување на правосилната одлука и ја доставува на извршување до Министерството за внатрешни работи.

(2) Извршувањето на санкцијата од ставот (1) на овој член се спроведува со впишување во евиденција најдоцна во рок од 15 дена од приемот на правосилната одлука.

(3) Известување на осудениот за денот на отпочнување на забраната се врши на начин и под услови утврден во согласност со Законот за прекршоци.

(4)  Изречената санкција забрана на управување со моторно возило се запишува во казнената евиденција.

(5) Ако санкцијата од ставот (1), односно од ставот (3) на овој член му биде изречена на лице кое има странска дозвола за управување со моторно возило, оваа санкција опфаќа забрана на управување со моторно возило на територијата на Република Северна Македонија за што ќе се извести граничната полиција.

**Член 109**

Во членот 396 во ставот (1) зборовите „одреден вид или“ се заменуваат со зборот „одредена“.

**Член 110**

Во членот 397 ставовите (3) и (4) се бришат.

**Член 111**

Членот 405 се брише.

**Член 112**

Во членот 406 во ставот (1) зборот „банката“ се заменува со зборовите „Управата за јавни приходи“.

По ставот (1) се додава нов став (2) кој гласи:

„Судијата за извршување на санкциите пред да пристапи кон присилна наплата, на осуденото правно лице му праќа опомена да ја плати глобата во рок кој не може да биде подолг од 15 дена од денот на приемот на опомената“

Ставот (2) станува став (3)

**Член 113**

Одредбата од членот 6 од овој закон со кој се менува член 34 ставот (5) ќе започне да се применува најдоцна во рок од три години од влегувањето во сила на овој закон.

**Член 114**

Одредбата од членот 21 од овој закон со кој се додава нов член 50-а ќе започне да се применува најдоцна во рок од една година од влегувањето во сила на овој закон.

**Член 115**

Одредбите од член 76 со кој се менува член 268 ставовите (2) и (3), член 107 со кој се менува член 394 ставот (3) и член 108 се кој се менува член 395 ставот (2) ќе започнат да се применуваат од 1 јануари 2026 година.

**Член 116**

Подзаконските акти предвидени со овој закон ќе се донесат во рок од шест месеци од денот на влегувањето во сила на овој закон.

**Член 117**

Овој закон влегува во сила со денот на објавувањето во „Службен весник на Република Северна Македониja“.